**Mitme pakkujaga raamleping märgalade taastamisprojektide koostamiseks**

(hiliseima digitaalallkirja kuupäev)

Riigimetsa Majandamise Keskus, edaspidi **RMK või hankija**, , keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja edaspidi **pakkuja** või **pool**, koos hankijaga **pooled**,) keda esindab [Vali sobiv] alusel

ja edaspidi **pakkuja** või **pool**, koos hankijaga **pooled**,) keda esindab [Vali sobiv] alusel teiselt poolt,

ja edaspidi **pakkuja** või **pool**, koos hankijaga **pooled**,) keda esindab [Vali sobiv] alusel teiselt poolt,

*jne – lisatakse vastavalt pakkujate arvule, kellega mitme pakkujaga raamleping sõlmitakse*

keda nimetatakse igaühte eraldi edaspidi **pakkuja** või **pool** või koos **pakkujateks** või **poolteks**,

sõlmisid käesoleva raamlepingu, edaspidi **raamleping**, riigihange 1-47/.2733 „*Märgalade taastamise projekteerimistööde raamleping (3)“* (viitenumber 259859) tulemusena alljärgnevas:

1. **Raamlepingu ese**
   1. Raamlepingu esemeks on projekteerija poolt märgala taastamisprojektide koostamine, edaspidi **teenus**. Raamlepingu alusel sõlmivad pooled teenuse tellimiseks lepinguid, edaspidi **hankeleping**, konkreetse teenuse osutamiseks, hankija poolt korraldatavate minikonkursside tulemusena.
   2. Raamlepingu alusel on hankijal teenuse tellimise vajaduse ilmnemisel õigus korraldada raamlepingu poolte vahel teenuse tellimiseks **minikonkursse,** selgitamaks välja edukas pakkumus vastavalt minikonkursi tingimustele ja sõlmida eduka pakkujaga hankeleping. Minikonkursse viiakse läbi vastavalt riigihangete seadusele ja raamlepingu punktile 2. Minikonkurssidel kasutatakse hindamiskriteeriumina majanduslikult soodsaima ehk madalaima maksumusega („vähim on parim“) pakkumuse edukuse põhimõtet.
2. **Minikonkursside läbiviimine**
   1. Raamlepingu alusel korraldab hankija hankelepingute sõlmimiseks minikonkursse. Hankelepingu sõlmimise vajaduse ilmnemisel viiakse läbi minikonkurss, selgitatakse välja edukas pakkumus vastavalt minikonkursi tingimustele ja sõlmitakse eduka pakkujaga hankeleping.
   2. Hankelepingu sõlmimiseks esitab hankija minikonkursi raames pakkumuse esitamise ettepaneku kõikidele raamlepingu osalistele läbi eRHR registri.
   3. Hankija annab mõistliku tähtaja esitada pakkumusi, arvestades riigihangete seadust, hankelepingu eseme keerukust ja pakkumuste esitamiseks vajalikku aega.
   4. Raamlepingu osalisteks olevad pakkujad esitavad hankijale läbi eRHR-i pakkumused. Hankija kontrollib pakkumuste vastavust.
   5. Hankija tunnistab minikonkursil edukaks pakkuja, kelle pakkumus vastab minikonkursil esitatud tingimustele. Hankija arvestab majanduslikult soodsaima pakkumuse väljaselgitamisel hindamiskriteeriumina ainult pakkumuse maksumust ja tunnistab minikonkursil edukaks kõige madalama maksumusega pakkumuse („vähim on parim“).
   6. Võrdselt kõige madalama maksumustega pakkumuste olemasolu korral selgitatakse edukas pakkumus välja sellised pakkumused esitanud pakkujate vahel liisuheitmise teel. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
   7. Hankija võib lükata tagasi kõik minikonkursil esitatud pakkumused, kui need on hankija jaoks ebamõistlikult kallid; kui minikonkursi toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks minikonkursi lõpuleviimise hankedokumentides esitatud tingimustel või hankelepingu sõlmimine etteantud ja minikonkursi käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele; kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse või rahastajapoolsete otsuste, tingimuste, soovituste või suuniste muutumisest, kõrgemalseisvate asutuste haldusaktidest ja toimingutest või RMK nõukogu poolt eelarve, tegevus- või arengukava muutmisest või kui ei esitata ühtegi vastavat pakkumust.
   8. Hankija kohaldab põhjendamatult madala maksumusega pakkumuste suhtes, kui selliseid minikonkursil esineb, RHS § 115 sätestatut.
   9. Hankija kontrollib minikonkurssidel RHS § 95 sätestatud hankemenetlusest kõrvaldamise aluste puudumist vähemalt seadusest tulenevatel juhtudel, ulatuses ja korras, sätestades kõrvaldamise aluste kontrollimise tingimused minikonkursi alusdokumentides. Hankija võib kõrvaldamise aluseid kontrollida ka juhul, kui seaduses ei ole ette nähtud hankemenetlusest kõrvaldamise aluste puudumise kontrollimist tulenevalt minikonkursi eeldatavast maksumusest. Hankija võib kasutada kõrvaldamise aluste puudumise kontrollimiseks hankepassi ja nõuda pakkujalt selle esitamist ka juhul, kui seaduses ei ole ette nähtud hankepassi kasutamist ja selle esitamise nõudmist pakkujalt tulenevalt minikonkursi eeldatavast maksumusest.
   10. Minikonkursilt RHS § 95 alusel kõrvaldatud pakkujaga sõlmitud raamlepingu võib hankija samal alusel ennetähtaegselt üles öelda ilma etteteatamistähtaega järgimata.
   11. Hankelepingud sõlmitakse vastavalt raamlepingu lisas esitatud hankelepingu vormile.
   12. Käesoleva hanke raames edaspidi läbiviidavad minikonkursside hankelepingud võivad olla rahastatud erinevate projektide poolt, minikonkursside hankedokumentides tehakse vajadusel selle kohta vastav märge ja esitatakse vajadusel rahastaja poolt nõutavad logod.
   13. Hankija jätab endale õiguse tellida sarnaseid teenuseid väljaspool raamlepingut vastavalt oma vajadusele.
3. **Poolte kohustused**
   1. Pakkuja on kohustatud:
      1. osutama raamlepingu ja hankelepingu esemeks olevaid teenuseid hankelepingus sätestatud tähtajal ja korras;
      2. täitma kõiki raamlepingust ja hankelepingust tulenevaid kohustusi.
   2. Hankija on kohustatud:
      1. maksma tasu hankelepingutes ettenähtud tähtaegadel ja korras;
      2. täitma kõiki raamlepingust ja hankelepingutest tulenevaid kohustusi.
   3. Pakkuja ei või anda raamlepingust ega hankelepingutest tulenevaid õigusi ja kohustusi edasi kolmandatele isikutele ilma hankija kirjaliku nõusolekuta.
   4. Pooled peavad teineteisele teatama kohustuse täitmist takistavast asjaolust ja selle mõjust kohustuse täitmisele viivitamatult takistavate asjaolude ilmnemisel.
4. **Hankija ja pakkujate kontaktisikud ja töökeel**
   1. Hankija kontaktisik raamlepingu ja hankelepingute täitmisel on tel. e-post
   2. Pakkuja kontaktisik on:

, tel. , e-post

4.3.Pakkuja kontaktisik on:

, tel. , e-post

4.4.Pakkuja kontaktisik on:

, tel. , e-post

*jne*

* 1. Pool võib kontaktisikut muuta, teatades sellest teisele poolele eelnevalt algse/varasema kontaktisiku kaudu kirjalikus vormis. Pool võib muuta kontaktisikut ka ainult raamlepingu, hankelepingute või mõne üksiku hankelepingu täitmise jaoks.
  2. Pooled edastavad raamlepingu ja hankelepingute täitmisel teateid omavahelises suhtlemises üksnes ülalnimetatud kontaktisikute kaudu, kui ei ole kokku lepitud teisti.
  3. Lepingu töökeel on eesti keel. Lepingu töökeelena mõistetakse pooltevahelise suhtluse, s.h kirjavahetuse, ja lepingu täitmise käigus koostatavate dokumentide keelt.

1. **Raamlepingu maksumused** 
   1. Raamlepingu maksumus on raamlepingu kehtivusaja jooksul selle alusel sõlmitavate hankelepingute kogumaksumus.
   2. Raamlepingu eeldatav kogumaksumus on 5 000 000 EUR ilma käibemaksuta ning maksimaalne võimalik kogumaksumus on kuni 7 000 000 EUR ilma käibemaksuta.
   3. Hankija ei ole kohustatud tellima teenust kogu nimetatud summa ulatuses.
2. **Vastutus**
   1. Raamlepingu rikkumise eest vastutavad pooled vastavalt raamlepingule, hankelepingule ja õigusaktidele.
   2. Kohustuse rikkumine on vabandatav (koos seadusest tulenevate erisustega), kui pool rikkus kohustust vääramatu jõu tõttu.
   3. Kui vääramatu jõu mõju on ajutine, on kohustuse rikkumine vabandatav üksnes aja vältel, mil vääramatu jõud kohustuse täitmist takistas.
   4. Kui pool tekitab raamlepingu või hankelepingu rikkumisega või mittekohase täitmisega teisele poolele kahju, on ta kohustatud selle hüvitama.
3. **Konfidentsiaalsus** 
   1. Raamlepinguga ja hankelepinguga seonduda võiva konfidentsiaalse informatsiooni avaldamine kolmandatele isikutele on lubatud vaid teise poole eelneval kirjalikul nõusolekul.
4. **Raamlepingu muutmine** 
   1. Poolel pole õigust muuta raamlepingut teiste poolte nõusolekuta. Tulenevalt raamlepingu sõlmimisest riigihanke tulemusena kehtivad muutmisele seadusest tulenevad piirangud.
   2. Igast raamlepingu muudatuse tegemise ettepanekust tuleb teistele pooltele teatada kirjalikult.
5. **Raamlepingu jõustumine ja kehtivus**
   1. Raamleping sõlmitakse tähtajaga 48 kuud või kuni raamlepingu maksimaalse võimaliku maksumuse täitumiseni, sõltuvalt sellest, kumb tingimus saabub varem. Raamleping jõustub ja kõik sellest tulenevad õigused ning kohustused tekivad raamlepingu allakirjutamise hetkest.
   2. Raamlepingu alusel sõlmitud hankelepingute kehtivusaeg ei ole piiratud raamlepingu kehtivusajaga, kuid raamlepingu kehtivuse lõppemise järgselt uusi minikonkursse ei korraldata.
   3. Raamlepingu lõppemisel mistahes põhjusel kohaldatakse ka pärast raamlepingu lõppemist neid raamlepingu sätteid, mis oma olemuse tõttu sätestavad poolte õigusi ja kohustusi pärast raamlepingu lõppemist, näiteks kuni raamlepingu alusel sõlmitud hankelepingu kehtivuse lõppemiseni peale raamlepingu kehtivusaega.
   4. Raamleping ja hankeleping kehtib ka iga poole õigusjärglaste suhtes.
6. **Raamlepingu lõpetamine**
   1. Raamleping lõpeb:
      1. raamlepingus sätestatud kehtivuse tähtaja möödumisel selle sõlmimisest või raamlepingu maksimaalse võimaliku maksumuse täitumisel, sõltuvalt sellest, kumb tingimus saabub varem;
      2. raamlepingust taganemisel või raamlepingu ülesütlemisel seaduses või lepingus sätestatud alustel ja korral. Minikonkursilt kõrvaldatud pakkujaga sõlmitud raamlepingu võib hankija samal alusel ennetähtaegselt üles öelda ilma etteteatamistähtaega järgimata.
7. **Teadete esitamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad, samuti lepingute kontaktisikute muutmise teated peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
8. **Lõppsätted**
   1. Võimalikud esile kerkivad erimeelsused ja vaidlused lahendatakse läbirääkimiste teel. Kokkuleppe mõistliku aja jooksul mittesaavutamisel lahendatakse vaidlus kohtus. Vaidluste lahendamisel, raamlepingu ja hankelepingute tõlgendamisel rakendatakse Eesti seadusi.
   2. [Vali sobiv]

**Poolte andmed ja allkirjad**

**RMK Pakkujad**

|  |  |  |  |
| --- | --- | --- | --- |
| Riigimetsa Majandamise Keskus |  | | |
| Registrikood 70004459 | Registrikood | | |
| Mõisa/3 Sagadi küla, Haljala vald, |  | | |
| 45403 Lääne-Viru maakond | Tel | | |
| Tel 676 7500 | E-post | | |
| E-post rmk@rmk.ee |  | | |
| [Vali sobiv] | | [Vali sobiv] |

|  |  |
| --- | --- |
|  |  |

*LISADA PAKKUJATE ANDMETE INFOVÄLJU VASTAVALT PAKKUJATE ARVULE*